JKW-KABUM-19-DZA-001-037-wylie
rdzogs chen rin po che 'gyur med theg mchog bstan 'dzin gyi thugs sras 'gyur med bkra shis rgya mtsho ni/ @#/_/rdzogs chen rin po che 'gyur med theg mchog bstan 'dzin gyi thugs sras 'gyur med bkra shis rgya mtsho zhes grags pa de ni/__jing gir gnam gyi gdung las a ring rdzogs chen bco brgyad kyi bdag po kun dga' rdo rje zhes bya ba'i bu chung ba kha 'bar bas 'bar chung ngu thogs pa de'i mi brgyud la sman bla mgon zhes gso dpyad mkhas pa zhig byung /__de'i bu la sog phrug thar pa dang /__gser rna gnyis byung ba'i phyi ma'i brgyud las/__yab dpon tshang gnam lha yag dang /__yum rga bza' bde 'dzom gnyis kyi sras su rma chu brgyud dang nye ba'i dar gyi lcags phreng bya bar/__rgyal ba zhes pa shing pho rta'i lo'i rgyal zla ba'i tshes bco lngar 'khrungs/__lo 'di'i zla ba gnyis pa'i tshes gsum la rig 'dzin gter bdag gling pa zhing gzhan du gshegs pa dang /__rdzogs chen rin po ches mtshan pad+ma 'gyur med rnam rol du btags pa dang /__rje nyid kyi mnal lam sogs la rjes su dpag pas gter chen rin po che'i skye phreng du grags pas/__grub pa'i dbang phyug 'jigs med phrin las 'od zer gyis kyang de ltar du skye phreng gsol 'debs mdzad pa sogs yod/__dgung lo brgyad pa nas brtsams te yi ge'i grar zhugs pa tshegs med du mkhyen cing 'dzin blo yangs pas 'don tshogs mang po thugs su chud/__bcu dgu par legs dgon bla ma karma ye shes la gtsug phud phul/__mtshan 'gyur med bkra shis rgya mtshor btags pa phyis de ltar du grags/__de'i phyi lor rdzogs chen du byon/__'gyur med theg mchog bstan 'dzin las rdzogs chen mkha' 'gro snying tig gi nyams khrid gsan/__sbyang rtsol spyi dang khyad par sems kyi rtsa gdar zhib tu bcad/__lo der lho kham pa rin chen ngag dbang kun dga' bstan 'dzin rdza rgyud du phebs pa mjal zhing mi phyed pa'i dad pa thob/__gro bzhin zla ba'i tshes bco lngar rab tu byung /__mtshan dge legs tshogs 'phel bstan pa dar rgyas zhes btags/__nyer gcig par rkang tsha bla ma pad+ma dar rgyas gdan drangs nas/__'dus pa mdo dbang chen mo gtad rgya bcas dang /__smin gling gter gsar yongs rdzogs/__zhi khro dgongs pa rang grol/__mkha' 'gro snying tig sogs gsan/__phyi lo'i dbyar zla tha chung nang bla ma dbus su phebs pa dang mnyam du byon/__rgyal dbang skal bzang rgya mtsho li thang nas slar byon pa'i de ma thag par lha ldan du slebs pas rgyal dbang rin po che mjal phyag la phebs pa'i bla chen mang po'ang mjal/__bla slob kyi thugs bzhed ltar bla ma mnga' bdag grags pas zhu nan mdzad pa'i mtshams sbyor la brten/__rgyal sras rin chen rnam rgyal gyi zhal snga nas kyang bka' 'gyur rin po che'i lung gsan par zhal gyis bzhes pa ltar smin grol gling du phebs/__lo de'i hor zla bcu gnyis pa'i tshes bzhi nas bzung rje rin chen rnam rgyal gtsor gyur pa'i gzhi byes kyi 'dus pa rags bsdus la 'og min o rgyan smin grol gling gi gzims chung kun bzang pho brang du/__grwa thang mkhan chen sger pa rje drung kun dga' mkhyen brtse phun tshogs nas bka' 'gyur rin po che'i ljags lung zla ba lnga'i khongs su rdzogs par stsal ba gsan/__mkhan chen nyid kyis rje rin chen rnam rgyal las dag snang rgya can gyi dbang lung rdzogs par gsan pa'ang nod/__bar skabs su dge rgan mkhas pa las snyan ngag me long /__sgra dbyangs can ma mtshams sbyor sogs rags rim/__sdeb sbyor rin 'byung la nya war sogs gsan sbyangs mdzad/__lo chen ska ba dpal brtsegs kyi rnam 'phrul smin gling don yod dpal bzang las bsnyen par rdzogs pa'i mtshan 'gyur med mchog grub dpal 'bar du gsol//____//_!_
Debug data: